Роля і значэнне Максіма Багдановіча ў развіцці беларускай мастацкай літаратуры, у нацыянальным і духоўным адраджэнні беларусаў высока ацэнены нашчадкамі. Паэзія Максіма Багдановіча ўвайшла ў духоўную скарбніцу беларускага народа. Шматлікія творы паэта пакладзены на музыку беларускімі кампазітарамі. Некаторыя з іх - "Зорка Венера" і "Слуцкія ткачыхі" - сталі, па сутнасці, народнымі песнямі. Па матывах жыцця і творчасці Максіма Багдановіча кампазітар Юрый Семяняка стварыў оперу "Зорка Венера".